Diari Oficial de la Generalitat Valenciana


Sumari del DOGV 8179, del 28-11-2017 (2017/9594)

Notificació de la sentència dictada en el procediment de modificació de mesures número 559/2016.
------------------------------------------------------------------------------------------------

### Dades del document

Número de DOGV
:   8179

Data del DOGV
:   28-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9594


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de modificació de mesures número 559/2016. [2017/9594]  
De: Manuel Perelló Oliver.  
Procuradora: Catalina del Loreto Calvo Soler.  
Contra: Beauty Benson-Odenore Akioyamen.  
Procurador/a: -  
En aquest procediment de modificació de mesures de contenciós seguit a instàncies de Manuel Perelló Oliver contra Beauty Benson-Odenore Akioyamen, s'ha dictat la sentència que literalment diu així:  
  
  
«Dispositiva  
Estime la demanda formulada per Manuel Perelló Oliver, representat per la procuradora dels tribunals Catalina del Loreto Calvo Soler i que actua baix la direcció tècnica de la lletrada Isabel Sánchez Gall, designades del torn d'ofici, contra Beauty Benson declarada en rebel·lia; el Ministeri Fiscal intervé en la persona de l'advocat fiscal titular Sofía Gómez i declare que procedeix modificar les mesures acordades en la Sentència de divorci dictada en data 10 de juliol de 2012 en les actuacions de divorci de mutu acord 10234/2012, dictat per el Jutjat de Primera Instància número 9 de Múrcia. S'acorda:  
  
1) Atribuir la guàrdia i custòdia de la filla menor A. al pare; la pàtria potestat serà compartida amb la mare.  
2) S'estableix, a favor de la mare, el següent règim de visites:  
Les festes de Nadal, Setmana Santa i estiu les passarà completes amb la menor, i podrà desplaçar-se la menor al país on la mare residisca, sempre amb el consentiment exprés del pare i amb la comunicació prèvia a aquest del domicili on s'haja de desplaçar.  
En tots els supòsits de visites, la mare arreplegarà la filla en el domicili del pare, i haurà de reintegrar-la-hi una vegada esgotat el període.  
  
Les despeses de desplaçament seran satisfetes per la mare íntegrament.  
3) La mare pagarà la suma de 150 euros mensuals, en concepte de pensió d'aliments, dins dels cinc primers dies de cada mes, en el compte que designe el pare amb aquest fi, actualitzable anualment d'acord amb les variacions que experimente l'índex de preus de consum.  
  
La mare haurà de satisfer igualment, per mitat, les despeses extraordinàries que siguen necessàries per a l'atenció de la filla, i s'entenen incloses, en tot cas com a tals, les següents:  
a) Despeses mèdiques, quirúrgiques i farmacèutiques que no estiguen cobertes per la Seguretat Social.  
b) Les de matrícula a l'inici del curs escolar, llibres i el material escolar.  
c) Les classes particulars de suport al curs escolar, activitats extraescolars i esportives, així com les excursions, campaments d'estiu o viatges d'estudi.  
No es fa especial pronunciament sobre les costes processals produïdes.  
Notifiqueu aquesta resolució a les parts en legal forma, i feu-los saber que contra aquesta es pot interposar un recurs d'apel·lació davant de la Audiència Provincial d'Alacant en el termini de vint dies.  
Aquesta és la meua sentència, que pronuncie, mane i firme.»  
  
I atés que la persona demandada, Beauty Benson-Odenore Akioyamen, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 24 d'octubre de 2017.- La lletrada de l'Administració de justícia: Paloma Viñas Tormo.